Na temelju članka 391. Zakona o vlasništvu i drugim stvarnim pravima (Narodne novine br. 81/15. - pročišćeni tekst, 94/17 - ispravak), članka 42. Statuta Grada Samobora (Službene vijesti Grada Samobora br. 2/21 – pročišćeni tekst) i članka 3. Odluke o raspolaganju nekretninama i pokretninama (Službene vijesti Grada Samobora br. 9/10. i 3/11.), gradonačelnica Grada Samobora dana 16. veljače 2022. godine raspisuje sljedeći

**JAVNI NATJEČAJ**

**ZA PRIKUPLJANJE PISANIH PONUDA ZA PRODAJU NEKRETNINA**

1. Predmet ovog natječaja je prodaja nekretnina u vlasništvu Grada Samobora i to:

* 1. Kč.br. 3845/1, oranica, površine 2252 m2, zk.ul. 7067, k.o. Samobor. Početna cijena iznosi 1.030.000,00 kuna. Jamčevina iznosi 51.500,00 kuna.
	2. Kč.br.5519/6, oranica Vučja jama, površine 44 m2, zk.ul. 7192, k.o. Samobor. Početna cijena iznosi 28.000,00 kuna. Jamčevina iznosi 1.400,00 kuna.
	3. Kč.br.1002/3, oranica Gradna, površine 336 m2, zk.ul. 3530, k.o. Domaslovec. Početna cijena iznosi 86.101,00 kuna. Jamčevina iznosi 4.305,05 kuna.
	4. Kč.br. 1248, poljski put, površine 186 m2, zk.ul. 1267, k.o. Klokočevec. Početna cijena iznosi 45.800,00 kuna. Jamčevina iznosi 2.290,00 kuna.
1. Svaki ponuditelj obavezno uplaćuje jamčevinu u iznosu od 5% početne cijene (određene u točki 1. natječaja), a ista se uplaćuje u korist Proračuna Grada Samobora, IBAN: HR2524020061838000004 otvoren kod Erste&steiermärkische Bank d.d.model HR 68, s pozivom na broj 7757 - OIB kupca.
2. Nekretnine se prodaju u zatečenom stanju po sistemu „viđeno – kupljeno“.
3. Porez na promet nekretnina, obnovu međe, kao i sve troškove vezane uz objavu natječaja, sklapanje i ovjeru kupoprodajnog ugovora te prijenos vlasništva i posjeda na svoje ime, plaća kupac. Razliku između ponuđene cijene i uplaćene jamčevine, uvećanu za troškove natječajnog postupka, ponuditelj koji bude odabran po natječaju uplatit će prije prijenosa zemljišta u svoje vlasništvo, što će biti određeno ugovorom.
4. Kupoprodajna cijena i ostali troškovi uplaćuju se jednokratno u roku 30 dana od dana sklapanja ugovora. Odabrani ponuditelj dužan je pristupiti sklapanju ugovora najkasnije u roku 30 dana od dana primitka obavijesti o prihvatu ponude u protivnom će se smatrati da je odustao od sklapanja ugovora, osim ako ima dokumentirani opravdani razlog.
5. Ponuditelju koji ne bude odabran po natječaju ili u slučaju ako dođe do poništenja natječaja, uplaćena jamčevina se vraća u roku od 30 dana od dana izbora najpovoljnijeg ponuditelja, odnosno poništenja natječaja, bez prava na kamatu.
6. Uplaćena jamčevina ne vraća se u slučaju da najpovoljniji ponuditelj odustane od sklapanja ugovora ili istom ne pristupi u propisanom roku. Jamčevina se ne vraća i ukoliko nakon sklapanje ugovora Kupac ne plati ugovorenu cijenu u roku, u kojem slučaju se raskida i ugovor.
7. Natjecati se mogu fizičke osobe državljani Republike Hrvatske, pravne osobe registrirane u Republici Hrvatskoj, fizičke osobe - obrtnici, strane fizičke i pravne osobe ukoliko ispunjavaju zakonom predviđene uvjete za stjecanje prava vlasništva na nekretninama.
8. Ponuda na natječaj podnosi se u pisanom obliku, a mora sadržavati:
	* Ime i prezime, OIB i prebivalište ponuditelja za fizičke osobe, odnosno naziv tvrtke s adresom sjedišta, OIB za pravne osobe, naziv obrta, ime vlasnika, sjedište obrta i OIB za fizičke osobe – obrtnike, a poželjno je da sadržava broj telefona i e-mail adresu
	* točan opis nekretnine za koju se podnosi ponuda s iznosom ponuđene cijene,
	* broj računa na koji će se izvršiti povrat uplaćene jamčevine.

 Ponuda mora biti potpisana, a cijena ne može biti niža od objavljene početne cijene.

Uz ponudu treba priložiti:

* dokaz o uplaćenoj jamčevini,
* dokaz o hrvatskom državljanstvu - preslika domovnice ili osobne iskaznice
* za strane fizičke osobe - presliku putovnice. Strani državljani mogu se natjecati samo ukoliko su državljani EU ili država sa kojima Republika Hrvatska ima uspostavljen reciprocitet pri pravu na kupnju nekretnina s obzirom na državljanstvo kupca
* dokaz o registraciji djelatnosti u Republici Hrvatskoj - preslika dokaza o upisu u sudski registar, preslika dokaza o upisu u obrtni registar
* za strane pravne osobe izvadak iz domicilnog registra s ovjerenim prijevodom sudskog tumača na hrvatski jezik

Po potrebi originali tražene dokumentacije mogu se tražiti na uvid.

Ponuda bez ovih sadržaja i priloga smatrat će se nepotpunom.

1. Ponude se zaprimaju u Gradu Samoboru najkasnije **do 31. ožujka 2022. godine do 11,00 sati,** bez obzira da li su predane putem pošte ili su predane osobno u Urudžbeni zapisnik Grada Samobora**.**
2. Zakašnjele i nepotpune ponude, te ponude podnesene protivno uvjetima iz ovog javnog natječaja, neće se razmatrati i odbacit će se zaključkom.
3. Najpovoljniji ponuditelj je onaj koji ponudi najvišu kupoprodajnu cijenu u odnosu na početnu cijenu iz ovog javnog natječaja i koji ispunjava sve ostale uvjete iz natječaja. Ukoliko više ponuditelja ponudi istu cijenu, prednost ima onaj ponuditelj koji prije predao ponudu.
4. O odabiru najpovoljnije ponude ili poništenju natječaja ponuditelji će biti pisano obaviješteni. Ukoliko se natječaj poništi prije otvaranja ponuda, poništenje natječaja bit će objavljeno u istom tisku u kojem je objavljen natječaj koji se poništava.
5. Ponude na javni natječaj, zajedno s prilozima, podnose se u zatvorenoj omotnici na adresu:

**Grad Samobor**

**Trg Kralja Tomislava 5**

**10430 Samobor**

s naznakom **"PONUDA NA NATJEČAJ ZA KUPNJU NEKRETNINA“**

**(**naznačiti točku natječaja za koju se dostavlja ponuda) **- NE OTVARAJ"**

putem pošte ili se predaju osobno na istoj adresi, u sobi br. 2, Urudžbeni zapisnik.

1. Ponude će biti otvorene i pročitane istog ili najkasnije sljedećeg radnog dana do kraja radnog vremena u službenim prostorijama Grada Samobora, Trg kralja Tomislava 5, Samobor. Otvaranje ponuda nije javno. Ponude će otvoriti Povjerenstvo za provođenje natječaja za prodaju nekretnina i pokretnina u vlasništvu Grada Samobora.
2. Gradonačelnica zadržava pravo na poništenje natječaja i odustanak od prodaje u svako doba prije potpisivanja ugovora o kupoprodaji.
3. Za sve dodatne informacije zainteresirani se mogu javiti u Upravni odjel za gospodarstvo, razvoj i projekte Europske unije, Trg kralja Tomislava 5, Samobor, soba 105, tijekom radnog vremena za vrijeme trajanja javnog natječaja ili na tel: 01/3378-160 i 01/3378-110.

KLASA: 943-01/21-04/49

URBROJ: 238/27-03-02/02-21-3

 **GRADONAČELNICA**

 **dr.sc. Petra Škrobot**